laion/Wikipedia-Exotic huggingface dataset:
באקכילידס

באקכילידס (יוונית עתיקה: Βακχυλίδης; ‏525 לפנה"ס, האי כיאוס - 450 לפנה"ס) היה משורר יווני ארכאי, קלאסי, בן תקופת המעבר של המאה הששית והחמישית לפנה"ס. כמשורר בעל רגישות חברתית ופוליטית חווה באקכלידס את חילופי המשטרים במרכז יוון, ממשטר אוליגרכי וטימוקרטי לדמוקרטי, ומעברי משטר אלה השפיעו על אופי כתיבתו. באקכילידס מזכיר לא מעט את המשורר הידוע פינדארוס. פרט לרגישותו החברתית והפוליטית, נחשף באקכילידס, ממש כמו פינדארוס, לתופעה החינוכית-חברתית המעניינת ביוון - ובעיקר באתונה - של החינוך הגופני ותרבות הגוף ביוון העתיקה. באקכילידס ראה במו עיניו את המעבר העקרוני בתרבות היוונית בין אידיאל הכוח האתלטי לבין אידיאל העידון האתלטי, כשבמרכזו עומד ה"איידוס", המיתאם ההרמוני בין גוף לנפש. בדומה לפינדארוס התענג באקכילידס בצפייה בתחרויות הספורטיביות, ובעיקר במיפגשים התחרותיים של מרכזי הקודש ביוון. בשיריו אפשר למצוא תיאורים קולחים וציוריים על תחרויות הספורט, על השיפוט והאימון, על חיי הספורטאי, בדידותו מחד וחברותיותו מאידך. באקכילידס חיבר יצירות ליריות רבות לשירי מקהלות, כמקובל בתרבות היוונית הקלאסית. הוא הוזמן אחר כבוד על ידי מועצות עירוניות של הפוליס, כגון אתונה, ארגוס ואף ספרטה, לכתוב עבור העיר קטעים ליריים. לצד שירי הלל והדר למנצחים בתחרויות הספורטיביות, חיבר בקכילידס שירים מרשימים ומרגשים על חגיגות מקודשים לאלי הפנתאון, לחגים ממלכתיים, לקדמוניותן של אותם ערים שהזמינו אותו ואף לשירי משתה ויין של אריסטוקרטים שונים. ניתן למצוא אצל בקכילידס, ולא במאמץ רב, אמירות מוסריות במישרין ובעקיפין, בעניין שקר ואמת, צדק ורשע, אנוכיות והומניזם ועוד. לעיתים שולבו אלה בשירי השבח למנצח האתלטי, כשהמחבר הציג אותן בזיקה למשפחת המנצח, העיר (פוליס) המיוצגת, המרכז התחרותי שבו השתתף ועוד. לעיתים הושפע באקכילידס מהתפתחות הדרמה והתיאטרון ביוון, ומתוך כך הציג באורח דרמטי חילופי דברים בין הדמות המרכזית, כגון מלך אתונה, לבין המקהלה, המייצגת עמדות מהותיות אנטי-מלוכניות. חלק גדול מיצירותיו אבד. העובדה כי המעט שנותר הונצח על גבי פפירוסים במצרים, והעובדה שחלק מאמירותיו ושיריו מונצחים בכתבים רומיים, מלמדת עד כמה השפיע משורר חשוב ומרכזי זה על השירה הלטינית ומחשבתה. Jebb, Richard Claverhouse (1905), Bacchylides: The Poems and Fragments, Cambridge University Press מדיה וקבצים בנושא באקכילידס בוויקישיתוף באקכילידס, באתר אנציקלופדיה בריטניקה (באנגלית) יצירות מאת או על באקכילידס באתר ארכיון האינטרנט
יורם אוחיון

יורם אוחיון (נולד ב-1963) הוא קצין משטרה ישראלי בדימוס בדרגת תת-ניצב. בתפקידו האחרון כיהן כסגן מפקד מחוז תל אביב. אוחיון למד בכפר הנוער בן שמן ושירת בצה"ל בחטיבת גולני. ב-1985 התגייס לשורות משטרת ישראל. שירת ביחידה המרכזית של מחוז תל אביב, פיקד על תחנת המשטרה במזרח ירושלים, פיקד על היחידה למקומות קדושים בירושלים, עמד בראש מדור מבצעים ובראש מחלקת מבצעים באגף המבצעים. ביולי 2009 מונה למפקד מרחב יפתח במחוז תל אביב. ביולי 2011 מונה למפקד מרחב ירקון. במהלך כהונתו התמודד המרחב עם המטלות שנבעו ממחאת האוהלים. ב-2012 עמד בראש מפקדה שהוקמה לצורך הריסת הבתים בגבעת האולפנה ובמגרון. במאי 2013 מונה לראש מטה המזכירות הביטחונית של השר לביטחון הפנים. בתפקידו האחרון שירת כסגן מפקד מחוז תל אביב עד פרישתו ב-2016. אוחיון נשוי ואב לשלושה. בעל תואר ראשון ביחסים בינלאומיים ותואר שני בלימודי המזרח התיכון. מדיה וקבצים בנושא יורם אוחיון בוויקישיתוף יניב קובוביץ, הסרטון מציג אלימות, המשטרה טוענת: הותקפנו, באתר הארץ, 25 בנובמבר 2011 לירי הלפרין, האבא של הבליינים: יורם אוחיון הוא השריף החדש של תל אביב, באתר הארץ, 5 באוגוסט 2011 חיים לוינסון, נערכים לפינוי המאחזים || המשטרה הקימה מפקדה שתיערך להריסת הבתים בגבעת האולפנה ובמגרון, באתר הארץ, 16 במאי 2012 תנ"צ יורם אוחיון מונה למזכיר הביטחוני של השר אהרונוביץ', באתר וואלה, 30 במאי 2013
שאנטונגוזאורוס

שאנטונגוזאורוס (שם מדעי: Shantungosaurus) הוא סוג של דינוזאור הדרוזאורי ענק שחי באזור סין בתקופת הקרטיקון עליון. הוא נתגלה בתצורת ואנגשי שבחצי האי שאנדונג שבסין, ונקרא על שמו ב-1973. שאנטונגוזאורוס מהמין Shantungosaurus giganteus הוא כנראה הדינוזאור הגדול ביותר בסדרה בעלי אגן דמוי עוף (Ornithschia). אורך הגולגולת הוא 163 ס"מ ואורכו של השלד המשוחזר שבמכון הגאולוגי של סין שבבייג'ינג הוא 14.72 מטר. במשך שנים נחשב לדינוזאור בעל אגן דמוי עוף הגדול ביותר עד לגילויו של Zhuchengosaurus maximus (ג'וצ'נגוזאורוס) שאורכו היה 16.6 מטר. עם זאת, ייתכן שדינוזאור זה הוא פשוט פרט מבוגר של שנטונגוזאורוס (ראו בהמשך). משקלו של הפרט הכבד ביותר הוא כ-16 טון. שאנטונגוזאורוס היה הדרוזאור טיפוסי. בחזית פיו היה מקור שטוח דמוי-ברווז נטול שיניים. השיניים רוכזו בסוללות גדולות (היו לו כ-1,500 שיניים) בחלק האחורי של פיו ולעסו את המזון שאכל, שהיה מורכב מצמחים. חור גדול ליד נחיריו היה כנראה מכוסה בשק עור שאותו היה ניתן לנפח לצורכי תצוגה והפקת קול. שאנטונגוזאורוס נתגלה לראשונה ב-1973 וידוע מ-5 שלדים חלקיים. הפלאונטולוג הסיני שו שינג (Xu Xing) ועמיתיו שתיארו את השאנטונגוזאורוס דומה מאוד לאדמונטוזאורוס וכנראה היה ה"אח" האסייתי שלו. ב-2007 נתגלו בשאנדונג שבסין מספר שלדים כולל גולגולות, ואלה סווגו כסוג טקסונומי חדש Zhuchengosaurus maximus (ג'וצ'נגוזאורוס). עם זאת, מחקר שנערך מצא שככל הנראה ז'וצ'נגוזאורוס הוא בסך הכל פרט מבוגר של שאנטונגוזאורוס. מדיה וקבצים בנושא שאנטונגוזאורוס בוויקישיתוף שאנטונגוזאורוס, באתר האנציקלופדיה של החיים (באנגלית) שאנטונגוזאורוס, באתר GBIF (באנגלית) Shantungosaurus במדריך הדינוזאורים The Dino Directory של המוזיאון להיסטוריה של הטבע (לונדון) Hu Chengzhi; Cheng Zhengwu; Pang Qiping; Fang Xiaosi (2001). Shantungosaurus giganteus (בסינית). Beijing: Geological Publishing House. pp. 123–135 [English abstract]. ISBN 7-116-03472-2. Glut, Donald F. (1997). "Shantungosaurus". Dinosaurs: The Encyclopedia. Jefferson, North Carolina: McFarland & Co. pp. 816–817. ISBN 0-89950-917-7. Zhao, X.; Li, D.; Han, G.; Hao, H.; Liu, F.; Li, L.; Fang, X. (2007). "Zhuchengosaurus maximus from Shandong Province". Acta Geoscientia Sinica. 28 (2): 111–122. doi:10.1007/s10114-005-0808-x. ד"ר תומאס ר. הולץ הבן, נספח סוגי הדינוזאורים (הסברים), מעודכן לינואר 2012 - עמ' 47. Horner, John R.; Weishampel, David B.; Forster, Catherine A (2004). "Hadrosauridae". In Weishampel, David B.; Dodson, Peter; and Osmólska, Halszka (ed.). The Dinosauria (2nd ed.). Berkeley: University of California Press. pp. 438–463. ISBN 0-520-24209-2.{{cite book}}: תחזוקה - ציטוט: multiple names: editors list (link) Ji, Y., Wang, X., Liu, Y., and Ji, Q. (2011). "Systematics, behavior and living environment of Shantungosaurus giganteus (Dinosauria: Hadrosauridae)." Acta Geologica Sinica (English Edition), 85(1): 58-65. doi:10.1111/j.1755-6724.2011.00378.x
מחוזות פנסילבניה

במדינת פנסילבניה שבארצות הברית ישנם 67 מחוזות. הגדול שבמחוזות פנסילבניה הוא מחוז ליקומינג (3,222 קמ"ר), הקטן שבהם הוא מחוז מונטור (342 קמ"ר), והמאוכלס שבהם הוא מחוז פילדלפיה (כ-1,526,006 תושבים נכון לשנת 2010‏). עיר הבירה, האריסברג, נמצאת במחוז דאופין. מדיה וקבצים בנושא מחוזות פנסילבניה בוויקישיתוף \
קונולי

האם התכוונתם ל... בילי קונולי – קומיקאי, מוזיקאי, מנחה ושחקן סקוטי ג'יימס קונולי (אתלט) – אתלט אמריקאי ג'יימס קונולי (פוליטיקאי) – מנהיג המפלגה הסוציאליסטית האירית ג'רי קונולי – פוליטיקאי אמריקאי דרק קונולי – יוצר, מפיק ותסריטאי אמריקאי מורין קונולי – טניסאית אמריקאית נורה קונולי אובריאן – פעילה רפובליקנית וסופרת אירית, בתו של ג'יימס קונולי קווין קונולי – שחקן ובמאי אמריקאי קונלי
נתיב (מחשוב)

נתיב במחשוב מציין את המיקום הייחודי של קובץ או תיקיה במערכת הקבצים. ההצבעה על מיקום האובייקט מתבצעת על ידי שמו, כשלפניו מחרוזת המכילה את עץ התיקיות (במידה וקיים) המופרדות על ידי תו תוחם. התווים התוחמים הנפוצים ביותר הם לוכסן (/), לוכסן שמאלי (\), או נקודתיים (:), אך יש כמה מערכות הפעלה המשתמשות בתוחם שונה. נתיבים נמצאים בשימוש נרחב במדעי המחשב כדי, לייצג את מערכות יחסים בספרייה / קובץ, ונפוצים במערכות הפעלה מודרניות. בנוסף הם חיוניים לבניית מען משאבים אוניברסלי (URL). מערכות יכולות גם להשתמש בנתיב יחסי (הידוע גם בשם נתיב חלקי) או בנתיב מוחלט (הידוע גם בשם נתיב מלא). נתיב מוחלט ונתיב יחסי, עשויים להצביע על אותו מקום במערכת הקבצים. בעוד שהנתיב המוחלט מכיל את כל המחרוזת משורש מערכת הקבצים ועד האובייקט (קובץ\תיקייה) הרצוי, נתיב יחסי מכיל חלק מהמחרוזת וכולל את שם האובייקט, ולפעמים אף מספר תיקיות נוספות שבעץ מערכת הקבצים, אך אינו מגיע עד השורש. בנתיב יחסי תוכנת המחשב יודעת לחפש את האלמנט המבוקש על פי שגרת חיפוש ידועה מראש. נתיב מוחלט בלינוקס /home/users/c/computerhope/public_html/cgi-bin נתיב יחסי בלינוקס public_html/cgi-bin נתיב מוחלט בחלונות C:\Windows\calc.exe נתיב יחסי בחלונות calc.exe נתיב מוחלט בכתובת URL http://www.computerhope.com/oh.htm נתיב יחסי בכתובת URL oh.htm הגדרת נתיב במיזם המידע של לינוקס (LINFO) על שמות קבצים, נתיבים, ורווחים בין שמות בספריית MSDN נתיב, נתיב מוחלט ויחסי באתר Computer Hope
משה ברקת

משה בָּרֶקֶת (נולד ב-27 בספטמבר 1966) הוא קצין משטרה בדימוס בדרגת ניצב, בתפקידו האחרון כיהן כמפקד מחוז מרכז במשטרת ישראל. ברקת נולד בירושלים ולמד בתיכון בית הספר רנה קסין בשירותו הצבאי שירת ברקת באגף המודיעין. התגייס לשורות משטרת ישראל ב-1992. את שירותו התחיל ביחידה המרכזית של מחוז ירושלים, ושירת במחוז בתפקידי קצונה. לאחר מכן שירת במטה הארצי כראש מדור סדר וביטחון/מחקר. ב-2006 מונה למפקד היחידה למקומות קדושים בירושלים, בהמשך שירת כראש מדור מבצעים, עוזר המפכ"ל דודי כהן ומפקד מרחב דוד במחוז ירושלים. ב-2013 מונה לראש חטיבת שיטור וקהילה. במהלך כהונתו מונה ב-2014 לראש צוות הבדיקה לנושא הכשל המשטרתי בטיפול בשיחה בין הנער החטוף גיל-עד שער למוקד חירום של מחוז ש"י. מונה למזכיר הביטחוני של השר לביטחון פנים בתקופת כהונתו של יצחק אהרונוביץ', ופעם נוספת בתקופת כהונתו של גלעד ארדן בשנת 2014. ב-18 בפברואר 2016 הועלה לדרגת ניצב וב-16 במאי נכנס לתפקידו כמפקד מחוז ש"י. בפברואר 2021 מונה למפקד מחוז מרכז. באוקטובר 2020 פורסם בכאן חדשות כי ברקת הפר את מגבלות הסגר השני משסעד לצד יותר מעשרה אנשים, בחדר קטן וממוזג וללא חלונות. ביולי 2021 הכריז כי בכוונתו לפרוש מהמשטרה. בעל תואר ראשון בלימודי המזרח התיכון והאסלאם ותואר שני בקרימינולוגיה. הוא נשוי לרינה ואב לשניים. מתגורר במודיעין. מדיה וקבצים בנושא משה ברקת בוויקישיתוף אפרת פורשר, האתגר: יו"ש, באתר ישראל היום, 11 באוקטובר 2016 יונתן אוריך, המחדל במוקד 100: בעלי תפקידים יודחו מתפקידם, באתר nrg‏, 30 ביוני 2014 אפרת פורשר, האתגר: יו"ש, באתר ישראל היום, 11 באוקטובר 2016 אלון חכמון, ‏ניצב משה ברקת מונה למפקד מחוז ש"י, באתר מעריב אונליין, 18 בפברואר 2016 "מאחל לך בהצלחה ומשוכנע בהצלחתך", אתר משטרת ישראל, 11 בפברואר 2021 כרמל דנגור ואיתי שיקמן, גם במשטרה: שני ניצבים הפרו את מגבלות הסגר, באתר כאן – תאגיד השידור הישראלי, 11 באוקטובר 2020 אלי סניור, מפקד מחוז מרכז פורש במפתיע: "מיציתי", באתר ynet, 20 ביולי 2021
לוריס עפארה

לוריס עפארה (נולדה ב–6 במרץ 1980) היא קראטיסטית ערביה ישראלית בעבר. היא אלופת ישראל 7 פעמים ברציפות (2004 - 2010), אלופת שלוש מכביות (2005, 2009 ו-2013) ובעלת מדליית ארד באליפות אירופה בקראטה במשקל 53 ק"ג (סטוונגר 2006) במקצה הקרבות. בכך הייתה לישראלית הראשונה שהגיעה להישג זה. לוריס עפארה, ערביה נוצרייה ישראלית, נולדה וגדלה בכפר מזרעה. בנעוריה למדה בתיכון מעלות תרשיחא. בעלת תואר ראשון בחינוך גופני מטעם מכללת אוהלו. כבר מילדותה אהבה לעסוק בפעילויות ספורטיביות, כמו ריצת שדה ועד גיל 16 השתלבה בהן במסגרת בית הספר ובפעילות בצופים. בכפר בו גדלה, קראטה היה תחום המיועד לבנים בלבד. בשל סיבה זו נבצר ממנה להשתתף בחוג, דבר שהגביר את רצונה להשתתף למרות היותה בת. עם הזמן נרשמה לחוג קראטה בהדרכתו של המאמן ג'יהאד חדד בעמותת "שוטוקאן ריו נהריה", ושנה לאחר מכן עברה להתאמן בהדרכת סנסאי אריה פרקש. לצד עם עמית מוסקוביץ, ועוד כמה נוספים. מאז, היא השתתפה בכל שנה באליפות המועדונים ובאליפות הקראטה המסורתית, וזכתה במקום הראשון בקרבות. בשנת 2004, זכתה עפארה לראשונה בקריירה שלה במדליית זהב באליפות ישראל. תחרות זו היוותה כרטיס כניסה לנבחרת ישראל ותחילת הקריירה התחרותית. באליפות אירופה בקראטה (אנ') שנערכה בסטוונגר שבנורווגיה במאי 2006 זכתה עפארה במדליית ארד ובכך הייתה לספורטאית הישראלית הראשונה שזכתה במדליה בענף הקראטה התחרותי. בשנת 2008 זכתה עפארה במדליית זהב באליפות הפתוחה של הונגריה שנערכה בבודפשט, בשנת 2009 היא סיימה במקום רביעי במשחקי העולם בקראטה שנערכו בטאיוואן בקרבות ובאותה שנה, היא זכתה באליפות יוון הפתוחה במדליית זהב. במכביה השמונה-עשרה שנערכה בשנת 2009 זכתה עפארה בשתי מדליות זהב, אחת בקרבות עד משקל 55 ק"ג והשנייה בקרבות קבוצתית. בשנים 2011–2012 זכתה עפארה במדליות זהב במשחקי אס"א שנערכו באילת. משנת 2001 מאמנת עפארה בכפר מזרעה שלוש קבוצות קראטה, בהן יש רוב של נערות. היא שגרירה בפרויקט אתנה (איגוד לקידום נשים בספורט) בענף הקראטה ומשמשת כאחראית על איתור נערות בענף זה והכנתן לרמה התחרותית. בשנת 2010 סיימה עפארה את הקריירה התחרותית שלה, ומאז היא שותפה בקידום ספורטאיות נוספות בענף. מדיה וקבצים בנושא לוריס עפארה בוויקישיתוף לוריס עפארה, ברשת החברתית פייסבוק לוריס עפארה, באתר karate records (באנגלית) אלעד זאבי, קראטה: לוריס עפארה מרביצה גם לגברים, באתר הארץ, 2 במאי 2010 תמונות מהקרבות של לוריס עפארה במשחקי העולם 2009(הקישור אינו פעיל), באתר "אילת" שירי אלג'ם, ‏פאר: "יש לנו ספורטאיות נהדרות וצריך שיהיו עוד", באתר ערוץ הספורט, 18 בפברואר 2014 The European Karate Federation - EKF, התאחדות הקראטה האירופית (באנגלית) תוצאות רשמיות של אליפות אירופה בקראטה, סטוונגר 2006 תוצאות קראטה מהמכביה, 2009 משחקי אס"א
שלמה במברגר

רבי שלמה זלמן במברגר (תקצ"ה - תרע"ח, מכונה הרב מזנהיים) היה רבה של זנהיים (כיום בצרפת) (Cernay). מחבר ספרות תורנית ומחבר הספר לימוד ערוך על ספר הערוך. נולד בב' באייר תקצ"ה (1835) בוויסנברון, פרבר של וירצבורג, גרמניה, לרבי יצחק דב במברגר. בסביבות שנת תרכ"ב נשא את לאה בת הרב אברהם אדלר אב"ד אשפנבורג. היה זמן קצר מורה בהאספורט ובזלצבורג. הוסמך לרבנות על ידי רבי יעקב אטלינגר באלטונה ועל ידי רבי מנחם דרייפוס בזלצבורג. לאחר מכן עבר ללנגנאו, שווייץ, שם, בשנת תרל"ה נפטרה אשתו. בשנת 1881 תרמ"א עבר לנידרהגנטל, ובשנת 1886 תרמ"ו החל לכהן כרבה של זנהיים. במלחמת העולם הראשונה התחוללו בזנהיים קרבות קשים בין הצרפתים לגרמנים ומשום כך נאלצו רוב היהודים לברוח מהעיר והרב במברגר עבר לגור אצל בנו נפתלי בקיצינגן. נפטר בוירצבורג בכ"ו באדר תרע"ח, לאחר מחלה קשה. בנו הוא הרב פינחס במברגר. בן נוסף היה ד"ר יצחק במברגר. הגיון שלמה - תיקונים וביאורים לספר הערוך על פי כתב יד, מגנצא: יחיאל בריל, תרל"ה למוד ערוך - פירוש תיבות ועניינים בהלכות ואגדות בתוך ספר הערוך ראש השנה, תענית, סוכה, מגילה, ברכות, שבת קונטרס תודה ליקוטים מדיה וקבצים בנושא שלמה במברגר בוויקישיתוף par N. Bar-Giora BAMBERGER, Schlomo Bamberger, Rabbin de Sennheim (Cernay), ‏1996 (בצרפתית) שלמה בן יצחק דב במברגר (1835-1918), הלוי, דף שער בספרייה הלאומית שלמה במברגר (נינו), מזקנים אתבונן, תרגומים אודותיו מעיתונות גרמנית ד"ר יצחק במברגר, הצופה, 31 ביולי 1949
פרץ עמר

פרץ עמר (נולד ב-1961) הוא קצין במשטרת ישראל בדרגת ניצב שכיהן כמפקד מחוז תל אביב. נולד במושב שרשרת לעזיזה ועמוס שעלו בשנת 1949 מן האי ג'רבה אשר בתוניסיה והתיישבו בנגב. למד בבית הספר האזורי "מעגלים". עמר שירת בשירות הסדיר כחובש קרבי במשמר הגבול, ב-1982 עבר למשטרה הכחולה. שירת כחובש בחיל הרפואה. ב-1986 סיים קורס קציני משטרה ומונה לקצין חובשים. ב-1987 מונה למפקד בית המעצר. בהמשך שירותו שימש ראש לשכת תנועה נגב. ב-1995 קודם לדרגת סגן ניצב. פיקד על שלוש תחנות משטרה במחוז הדרום: תחנת העיירות, תחנת דימונה ותחנת באר שבע. ב-2006 מונה לסגן מפקד מרחב לכיש ולאחר מכן שירת כקצין אג"ם של מחוז הדרום. ביולי 2011 קודם לדרגת תת-ניצב ומונה למפקד מרחב נגב. ב-2014 מונה לסגן מפקד מחוז דרום. בדצמבר 2017 הועלה לדרגת ניצב ומונה למפקד מחוז חוף. בינואר 2021 מונה למפקד מחוז דרום ובפברואר נכנס לתפקידו. במהלך חודש מאי 2021 במסגרת מבצע שומר החומות התמודד יחד עם פיקוד המשטרה של מחוז דרום, מול אלימות ביישובים הבדואים, אלימות חסרת תקדים, וכך אמר בדיון בוועדה לביטחון הפנים של הכנסת: "כבישי הנגב היו מלאים באבנים, זכוכיות, אפילו הפילו עמודים – כדי להפיל עמוד על כביש צריך עבודה לא קטנה, זה סיכן בעיקר את הבדואים". עוד הוסיף ניצב עמר "הובאו לבית המשפט 135 עצורים עם כתבי אישום חמורים ביותר, מימיי לא ראיתי כתבי אישום כל כך חמורים" . ביוני 2023 מונה למפקד מחוז תל אביב וביולי נכנס לתפקידו. כיהן בתפקיד עד ספטמבר 2024. בספטמבר 2024 במסגרת סבב מינויים במשטרת ישראל השר לביטחון לאומי איתמר בן גביר קיבל את המלצתו של המפכ"ל דניאל לוי למנות את עמר לתפקיד ראש מנהלת הגנה אזרחית ובשנת 2025 ימונה עמר לתפקיד סגן המפכ"ל. עמר תושב מושב שרשרת, נשוי ואב לארבעה. בן דודו הוא שמעון מזוז, לשעבר ראש המועצה המקומית מיתר. מדיה וקבצים בנושא פרץ עמר בוויקישיתוף תמי מאור, מפקד חדש למרחב נגב, אתר Local פרץ עמר באתר משטרת ישראל אדם קוטב, מפקד מחוז ת"א נגד הטענות לאלימות משטרתית: "אף אדם לא התלונן בפניי" | בלעדי, באתר ynet, 3 במאי 2024 סבב מינויי קצינים בצמרת המשטרה, אתר משטרת ישראל, 18 בספטמבר 2014 סבב מינויים בסגל הפיקוד הבכיר של משטרת ישראל, באתר השירותים והמידע הממשלתי, 18 בינואר 2021 שילה פריד, מפקד מחוז הדרום: האלימות בשומר החומות הייתה חסרת תקדים, באתר מקור ראשון, ‏05.10.2021 טקס הענקת דרגות ומינויים לקצינים בכירים, באתר השירותים והמידע הממשלתי, 4 ביולי 2023
גט מקושר (פירושונים)

במשפט העברי גט מקושר הוא סוג של שטר, שנתקן על ידי חז"ל כדי לשמש כגט לכוהנים שרוצים לגרש את נשותיהם. במשך השנים עשו חכמים שונים שימוש מושאל בשם זה, כשם לספריהם העוסקים בהלכות הגט והגירושים. כדי להבחין ביניהם, מקובל בספרות השו"ת להביא את דבריהם תוך אזכור שם המחבר, לעיתים בקצרה: "גט מקושר (נבון)", או: "גט מקושר (בולה)". האם התכוונתם ל... גט מקושר – שטר, שנתקן על ידי חז"ל כדי לשמש כגט לכוהנים, אך כשר לשמש כשטר בכל סוגי השטרות ספרים בשם זה גט מקושר - ספרו על הלכות גיטין של הרב יונה נבון גט מקושר - ספרו על הלכות גיטין של הרב רפאל משה בולה גט מקושר - ספרו על הלכות גיטין של הרב אריה לייב צינץ
אליפות אירופה בשחייה 1950

אליפות אירופה השביעית בשחייה נערכה בווינה שבאוסטריה מ-20 עד 27 באוגוסט 1950. אירמה הייטינג-שומאכר (הולנד הולנד) הייתה השחיינית המצטיינת של האליפות לאחר שזכתה ב-3 מדליות, 2 מדליות זהב ומדליית כסף אחת. אלכסנדר ז'אני (צרפת צרפת) ויוראן לארסון (שוודיה שוודיה) היו השחיינים המצטיינים של האליפות לאחר שזכו כל אחד ב-3 מדליות, 2 מדליות זהב ומדליית כסף אחת. מדיה וקבצים בנושא אליפות אירופה בשחייה 1950 בוויקישיתוף כל המנצחות באליפות אירופה בשחייה, באתר gbrathletics (באנגלית) כל המנצחים באליפות אירופה בשחייה, באתר gbrathletics (באנגלית)
בולה (פירושונים)

האם התכוונתם ל... בולה – סוג של חותמת. בולה אפיפיורית – מכתב פומבי ששולח האפיפיור. בולה (אדיס אבבה) (אנ') – רובע בדרום-מזרח העיר אדיס אבבה בירת אתיופיה, אחד מעשרה רבעים. נמל התעופה הבינלאומי אדיס אבבה בולה – נמל תעופה השוכן ברובע בולה, נמל הבית של אתיופיאן איירליינס. אישים: אדוה בולה – שחקנית וסופרת ישראלית. דייוויד בולה – שף ומסעדן אמריקאי, בעל מסעדות בטרייבקה, מנהטן, ניו יורק. ידוע בשל מסעדת הדגל שלו "בולה". בולה (מסעדה) (אנ') – מסעדה מפורסמת במנהטן, ניו יורק. רפאל משה בולה – רב מחכמי ירושלים, הראשון לציון, מחבר "גט מקושר". אסונות ציקלון בולה – אסון טבע ב-1970. בול (פירושונים) בלה
הרדינג

הרדינג (באנגלית: Harding), הוא שם משפחה. האם התכוונתם ל... איאן הרדינג – שחקן אמריקאי דניאל הארדינג – מנצח בריטי וורן הרדינג – הנשיא ה-29 של ארצות הברית פלורנס הרדינג – אשת נשיא ארצות הברית וורן הרדינג קבר הרדינג – אנדרטה בעיר מריון שבמדינת אוהיו בארצות הברית, המשמשת כמקום קבורתם של נשיא ארצות הברית וורן הרדינג ורעייתו פלורנס טוניה הארדינג – מחליקה אמנותית על הקרח לשעבר מאט הארדינג – מתכנן משחקי מחשב אמריקאי וידוען אינטרנטי הידוע כ"מאט המרקד" סנדרה הארדינג – פילוסופית פמיניסטית אמריקאית רבקה הרדינג דייוויס – סופרת ועיתונאית אמריקאית, מחלוצות הריאליזם האמריקאי ריצ'רד הרדינג דייוויס – סופר ועיתונאי אמריקאי, שנודע במיוחד בתפקידו ככתב צבאי. בנה של רבקה הרדינג דייוויס
משחק השקט

משחק השקט הוא משחק ילדים חברתי חינוכי. מטרת המשחק היא לשמור על שקט לאורך זמן רב ככל הניתן. במהלך המשחק נאסר על המשתתפים לדבר, לצחוק ואף להשמיע קולות לא רצוניים כגון עיטוש[דרוש מקור]. כל משתתף במשחק המשמיע קול נפסל, עד שנותר שחקן אחד, שהוא המנצח במשחק. בגרסאות מסוימות של המשחק, מותר למשתתפים לנסות להצחיק את המשתתפים האחרים באמצעות הבעות פנים או התנהגות מצחיקה, בניסיון להביא לפסילתם, אולם לרוב נאסר על מגע פיזי בין המשתתפים (כך שאסור לדגדג את המשתתפים על מנת לנסות ולהביא לפסילתם). במשחק זה נעשה שימוש בגני ילדים, בבתי ספר וכן בעת נסיעה ברכב עם ילדים. Creating Readers: Over 1000 Games, Activities, Tongue Twisters, Fingerplays, Songs, and Stories to Get Children Excited about Reading by Pam Schiller, Gryphon House, Beltsville, Maryland (2001). 447 pages. ISBN 0-87659-258-2. ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
1947 בספורט

ערך מורחב – 1947 טור דה פראנס - ג'אן רביק (צרפת צרפת) ג'ירו ד'איטליה -פאוסטו קופי (איטליה איטליה) וואלטה אספניה - אדוארד ואן דייק (בלגיה בלגיה) ערכים מורחבים – אליפות צרפת הפתוחה 1947, אליפות וימבלדון 1947 אליפות אוסטרליה הפתוחה - ננסי בולטון (אוסטרליה אוסטרליה) אליפות צרפת הפתוחה - פטריסיה טוד (ארצות הברית ארצות הברית) וימבלדון - מרגרט אוסבורן דופונט (ארצות הברית ארצות הברית) אליפות ארצות הברית הפתוחה - לואיז ברוף (ארצות הברית ארצות הברית) אליפות אוסטרליה הפתוחה - דיני פיילס (אוסטרליה אוסטרליה) אליפות צרפת הפתוחה -יוז'ף אשבות (הונגריה הונגריה) וימבלדון - ג'ק קרמר (ארצות הברית ארצות הברית) אליפות ארצות הברית הפתוחה - ג'ק קרמר (ארצות הברית ארצות הברית) ערך מורחב – גביע דייוויס 1947 נבחרת ארצות הברית (ארצות הברית) זכתה בגביע דייוויס לאחר ניצחון 1-4 על נבחרת אוסטרליה (אוסטרליה). נבחרת ארגנטינה (ארגנטינה) ניצחה את נבחרת פרגוואי (פרגוואי) בגמר קופה אמריקה. ריבר פלייט מארגנטינה מנצחת את נסיונל מאורוגוואי בתוצאה 7-4 בסיכום המפגש הכפול וזוכה בגביע. טורינו זוכה בסקודטו בפעם הרביעית. גביע האיטלקי -תחרות לא נערכה. אליפות אנגליה - ליברפול זוכה באליפות. גביע ה-FA - צ'רלטון את'לטיק זוכה בגביע. ריבר פלייט זוכה באליפות. בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - פלמיירס זוכה בתחרות אליפות ריו דה ז'ניירו בכדורגל -ואסקו דה גאמה זוכה באליפות המשחקים לא נערכו ולנסיה זוכה באליפות ספרד ריאל מדריד זוכה בקופה דל גנרליסימו מכבי תל אביב זוכה ובגביע ארץ ישראל. מכבי תל אביב זוכה ובליגת העל בכדורגל. נבחרת הולנד (איטליה) זכתה במדליית זהב בכדורמים באליפות אירופה. נבחרת ברית המועצות (ברית המועצות) זוכה באליפות. אורוגוואי (אורוגוואי) זכתה באליפות וברזיל (ברזיל) זכתה במקום השני. ליגת העל האיטלקית בכדורסל - וירטוס בולוניה זוכה באליפות. פילדלפיה ווריורס זוכה באליפות ליגת ה-BAA (ראה עונת 1946/1947 ב-BAA). שיקגו אמריקן גירס זוכה באליפות ליגת ה-NBL. אליפות ברית המועצות בכדורסל גברים - מועדון סקיף מקובנה זוכה באליפות. הליגה היוגוסלבית בכדורסל - הכוכב האדום בלגרד זוכה באליפות. לוס אנג'לס לייקרס - ארצות הברית ארצות הברית מרוצי הגרנד פרי למכוניות - לואידג'י וילורזה (איטליה איטליה) עם מכוניות מתוצרת אלפא רומיאו. זכה ב-6 מרוצים. שיקגו קרדינלס מנצחת את פילדלפיה איגלס 21-28 באליפות ה-NFL במשחק שנערך בשיקגו. נערכה במונטה קרלו שבמונקו מ-10 עד 14 בספטמבר. קארן הארופ (דנמרק דנמרק) הייתה השחיינית המצטיינת של האליפות כולה לאחר שזכתה ב-3 מדליות זהב. אלכסנדר ז'אני (צרפת צרפת) היה השחיין המצטיין של האליפות לאחר שזכה ב-3 מדליות, 2 מדליות זהב אישיות ומדליית כסף במשחה שליחים. מדיה וקבצים בנושא 1947 בספורט בוויקישיתוף
דברי יחזקאל

האם התכוונתם ל... דברי יחזקאל ׁ(שינובה) - ספרו של רבי יחזקאל שרגא הלברשטאם משינובה דברי יחזקאל (סלבודקה) - ספרו של רבי יחזקאל ברשטין, ראש ישיבה בסלבודקה דברי יחזקאל (פרנקל-תאומים) - ספרו של רבי יחזקאל שרגא פרנקל-תאומים, רבה של קלאסנא
גן הזיכרון (בית הכרם - יפה נוף)

גן הזיכרון הוא גן עירוני בפאתי שכונת בית הכרם בירושלים, שבו ניצבת אנדרטה לזכר 75 בני שכונות בית הכרם ויפה נוף, שנפלו במערכות ישראל. הגן נבנה על גבי מדרון ההר המשתרע בין רחוב הארזים לדרך איש-שלום. אורכו כמאתיים מטרים והוא מעוצב כשביל המתמשך בין עצים, צמחייה, קירות אבן וסלעיות. בפינות אחדות לאורך השביל הוקמו רחבות ובהן מתקני משחקים לילדים. במרכז הגן ניצבת האנדרטה - קיר אבן לבנה קשתי, נמוך ומאורך, שלפניו כיכר דשא מעוגלת קטנה. על גבי הקיר נחרתו שמות החללים בסדר אלפביתי, כל אחד בציון שנת לידתו ושנת מותו. בראש הקיר משמאל נקבעה הכתובת: לזכרם של בני השכונות בית הכרם ויפה נוף שנפלו למען ביטחון ישראל. מהגן מתמשך שביל אל מנהרה שנבנתה מתחת לדרך איש שלום ומובילה על היער הנטוע במדרון שתחתיה. הגן נבנה ביוזמת עיריית ירושלים וארגון יד לבנים. הוא תוכנן על ידי האדריכל ירמי אפשטיין. מדיה וקבצים בנושא גן הזיכרון בוויקישיתוף גן הזיכרון באתר יזכור
אפי חביביאן

אפרים (אפי) חביביאן (נולד ב-1962) הוא קצין משטרה ישראלי בדרגת תת-ניצב המכהן כנציג משטרת ישראל במטה לביטחון לאומי. חביביאן היה חניך ומדריך בתנועת בני עקיבא. שירת בצה"ל כלוחם וכקצין בחטיבת הצנחנים והשתחרר לאחר מילוי תפקיד של סגן מפקד פלוגה. התגייס למשטרת ישראל ב-1984, הצטרף ליס"מ ירושלים ב-1991 כסגן מפקד היחידה וב-1995 מונה למפקדה. במהלך יולי 1995 היה מעורב באירוע בו הפעיל אלימות פיזית נגד נשים מהישוב היהודי בחברון שמחו על מעצר בנות משפחתן. חביביאן נדון לארבעה חודשי מאסר על תנאי ולקנס בסך של 5000 ש"ח לאחר שהורשע בבית משפט השלום בעבירה של תקיפה הגורמת לחבלה ממשית לאשה אחת ותקיפה סתם של שתי נשים. כיהן כסגן מפקד מרחב דוד. ב-2007 קודם לדרגת ניצב משנה ומונה לקצין אג"ם של מחוז ירושלים. בתפקידו הבא שירת כסגן מפקד מרחב נגב במחוז דרום. בינואר 2014 מונה למפקדו של מרחב קדם, מרחב חדש של המחוז שאחראי על פעולות השיטור במזרח ירושלים. באוקטובר 2014 מונה למפקד מרחב ציון בדרגת תת-ניצב. בעקבות רצח שירה בנקי והדקירות במצעד הגאווה בירושלים ב-2015 נרשמה לחביביאן הערה פיקודית לאור ליקויים בפעילות מרחב ציון, בעיקר בציר המודיעיני. במרץ 2016, מונה חביביאן לתפקיד נציג משטרת ישראל במטה לביטחון לאומי. חביביאן נשוי, אב לארבעה ומתגורר בכפר מנחם. חילופי מפקדים במרחב ציון, אתר משטרת ישראל, 19 באוקטובר 2014 (ת"פ (ירושלים) 2298/96) יונתן אוריך, אפי חביביאן מונה למפקד מרחב ציון במשטרה, באתר nrg‏, 19 באוקטובר 2014 משה נוסבאום, ‏מחדל המצעד: 6 קצינים ושוטר יודחו, באתר ‏מאקו‏, 6 בספטמבר 2015